Ургъун ц1але ц1и назму.

Гьанже дир ирга щванин 
Ислам цоял яцазде
Цере диралго гьарун 
Гьабулеб хит1аб бугин.

Хиджабалъул х1акъалъулъ 
Х1акъикье нуж ккелилан 
Ккун бугин дие ургъел 
Ургъун ц1але ц1и назму.

Ц1алун духъа лъуг1идал 
Лъе гьеб ц1адироялда
Ц1ик1к1ун пайда кканани
Ккезабе цогидахъе.

Цогояв АЛЛАГЬАСУЛ 
Амру гьеч1ищ нилъеде? 
Лъалареллъун ратани 
Лъалездехун ц1ехеян.

Ц1ехезе ккараб бугищ? 
Бет1ер бахчун чухт1у ч1вай
Ч1инч1о бук1а шал бук1а 
Щибго бат1алъи гьеч1ин.

Бет1ералде гъорлъейин
Гъалалгун г1ундул унел
Бет1ер бахчун г1ундул тей 
Тамашаяб модайин.

Мадонна жий йигилан
Воре пикру гьабуге 
Гьанжени к1ич1 реханин 
Роххел щулин щайт1аде.

Щибго х1ажат гьеч1ого 
Ч1алг1адеги свердоге
Сирванталда цееги 
Целый къоялъ йик1унге 

К1ут1би релъун малъал тун 
Тохал щинал жал гьарун
Гьардарав АЛЛАГЬАСУЛ 
Амру рехун хьвадуге.

Хьиталги каблук гьеч1ел 
Ралагье т1алаб гьарун
Т1обанго рес къот1ани
Къокъалг1аги рет1ейин. 

Рицун тарал модабалъ
Бищун дир рак1 унтараб 
Тамашаяб модаян
Дица цебе хъван араб.

Араб нилъер г1умруялъ 
Г1емераб жо бихьанин
Бегьилищ гьанже г1аги ? 
Г1ундул раккун хьвадизе.

Бихьиназдани г1айиб
Г1емерго ц1акъ бугебин
Г1ундул раккун ч1ужу тей 
Тохлъиялъул г1аламат.

Г1ундул гьеч1ин рогьо бай 
Бигьалъилаан эзий
Эз рихьарал г1ундузухъ
Г1азаб кинаб лъанани.

Лъиданиги рихине 
Рехсеч1о аниб куплет 
Каранда къан бук1араб 
Къват1иб абун биччанин.

"Вореги виччагеян" 
Гапал диде абуге
Авалалда т1оцебе 
Цере, дирал гьарунин.

Гьал, дирин дол, дуралин 
Даг1ба нилъей к1варич1о
К1варас к1вараб гьабизин 
К1азал церехун ч1вазе.

Ч1валарин цебехунан
Херезда жий релъунин
Елъа-йоххун харбица
Хиджаб къабих1 гьабуге.

Гьабго щинаб г1ундузул 
Г1емер хабар щай нилъей? 
Щивав чияс яс къани 
Рекъон ккола кинабго.

Кинанг1аги ях1 г1олеб 
Маг1арул инсанасул
Исламалъ жиб гьукъараб 
Бакъалде бан гьей тезе.

Гьеб къоялъги хвеч1ев гьев 
Кида хвезе ч1ун вугев?
Ч1ужуялъе х1елулев 
Х1еренаб мац1ги бицун.

Гьаб кинабгоги балагь
Бигьаго бажарулел
Ругелха цо руччаби
ЭБЕЛ абун ц1ар бугел.

        